Шығыс Қазақстан облысы білім басқармасы Өскемен қаласы бойынша білім бөлімінің «№ 9 орта мектебі» коммуналдық мемлекеттік мекемесі

**«Шымырлық пен шеберлік»**

**- ұлттық ойындар жарысы.**

Өткізген мұғалімдер:

Окасова Г.А.

2022-2023 оқу жылы

**«Шымырлық пен шеберлік»- ұлттық ойындар жарысы.**

**Мақсаты:** Қазақтың ұлттық ойындары арқылы балаларға қазақтың салт – дәстүрі , әдет – ғұрпын, туған елге, жерге, өз Отанына деген сүйіспеншілік сезімдерін арттыру.

**Міндеттері:**

1. Балаларды қазақтың ұлттық ойындары мен таныстыра отырып ойын шартын дұрыс бұзбай ойнауға үйрету.  
2. Ойынды ойнау барысында балалардың ойлау, есте сақтау қабілеттерін ойын кезінде саусақ қол моторикасын дамыту, сөздік қорын молайту.  
3. Қазақтың ұлттық ойындарын ойнай білуге тәрбиелеу.

2 команда қатысады – 10 баладан (3-4 сынып оқушылары)

Қайырлы күн, құрметті оқушылар, мұғалімдер! «Шымырлық пен шеберлік»- ұлттық ойындар жарысын бастайық. Жарыс Наурыз мерекесіне орай өткізіледі. Келе жатқан Наурыз мейрамы құтты болсын!

Жарыс 5 турдан тұрады, әр турды әділ қазылар алқасы жылдамдық, білім, командалық жұмыс, шеберлік үшін бағалайды.

**1.Командалардың таныстыруы.**

«Бауырсақ» командасы

Ұраны: «Домалап, домалап, бәрін жеңді Бауырсақ!»

«Қыран» командасы

Ұраны: «Қыран көкке самғайды,

Зеңгір көкті қорғайды»!

***«Қамажай биі», 2Г сынып оқушылары***

**І тур – «Бәйге»**

Бұл бәйге – күрделі бәйге (эстафета). Әр команда Наурыз көже пісіретін тағамдарды дұрыс таңдап, жылдам қазанға салу керек, Наурыз көженің құрылымын атау керек. Әр ойыншы, атқа мініп, қазанға дейін шабады, қазанға Наурыз көженің 1 азығын салады, қайта жылдам оралады, атты келесі ойыншыға береді (7 балл).

Жылдамдық, Наурыз көженің құрылымын білу, татуластық бағаланады.

***Ән «Жау -жау, жаңбыр»- 4 сынып***

**ІІ тур- «Шаңырақ көтеру» (1 балл)**

5 бала- 1 шаңырақ көтереді. Шаңырақтар әртүсті. Музыка қойылғанда, балалар қазақ биін билейді. Жүргізуші сол кезде шаңырақтарын ауыстырады. Балалар музыка тоқтағанда, жылдам өз шағырақтарының қасына барып, оған лента тағып, әдемі шаңырақ көтеру керек. Жылдамдық, командалық бірлестік, шеберлік бағаланады.

***Көрініс «Шығай бай мен Алдар-Көсе»***

***Алим- Аркадий (3А – 3Б)***

**3-тур.** **«Арқан тарту»**

1) Барлық команда (10+10) **(1 балл)**

2) Әр командадан ұлдар шақырылады.(5+5) **(1 балл)**

3) Қыздар (5+5) **(1 балл)**

***Қыз бен ұлдың айтысы (Амира- Денис (3А)***

**4 -тур «Қыз қуу»**

«Бауырсақ» командасының ұлдары дөңгелек құрып отырады, «Қыран» тобыың қызы топтың сыртынан жүріп, шытын отырған баланың иығына салады. Бала тұрып, қызды қуады. Қуып жетсе, бетінен сүйеді, егерде жете алмаса, қыз «қамшымен» сабайды. Жылдамдық пен шымырлық бағаланады

(1 балл).

**5- тур «Теңге алу»**

Ортаға теңгесі бар қоржындар шашылады, ойыншы саны 6 болса, қоржын саны -5, музыка ырғағына ойыншылар сызылған шеңбердің бойымен шабады, музыка тоқтаған кезде қоржынды ортадан алу керек. Қоржынсыз қалған ойыншы- ойыннан шығады, жүргізуші бір қоржыннан алып отырады, ойын бір қоржын қалғанша жалғасады. Батылдық, шапшандық бағаланады.

**6-тур. «Асық ату»**

Қазақ балаларының ежелгі ұлттық ойыны – «Асық ату» ептілікке, мергендікке, шапшаңдыққа, сергектікке баулиды. 30-40 асық бір қатарға тізіледі, команда мүшелеріне бір реттен атуға мүмкіндік беріледі.Ұтқан асықтарын өз сандықшаларына салып отырады, неше асық- сонша балл.

***Жюри жарысты қорытындайды, құттықтау, марапаттау.***